**Наступленне ў Латакіі** — кампанія ў сірыйскай грамадзянскай вайне, якая была пачата ўрадавымі войскамі ў лістападзе 2015 года з мэтай вярнуць тэрыторыі на паўночным захадзе мухафазы Латакія на мяжы з Турцыяй.

Наступленне
-----------

15 кастрычніка Узброеныя сілы Сірыі пачалі маштабнае наступленне ў сельскай мясцовасці на поўначы Латакіі.

Пасля прасоўвання на поўнач ад пагорка Таль Зіваяк 19 кастрычніка былі вызвалены кропка 1112, кропка 482, Таль Тамам, Кава Аль-Хатаб, і Таль Талату ў гарах Аль-Захія. На наступны дзень расійскія ПКС у выніку авіяўдару забілі палявога камандзіра паўстанцаў Басіля Зама, разам з чатырма іншымі баевікамі.

Паміж 1 і 3 лістапада адбываліся цяжкія сутыкненні ў населеным пункце Гмам. Вёска пераходзіла з рук у рукі чатыры разы. Праз два дні ўрадавыя сілы вызвалілі тры вёскі ў раёне, а 6 лістапада ўзялі пад свой кантроль пагоркі Гмам і Гара Бакдаш.

Паміж 13 і 23 лістапада ўрадавыя войскі вызвалілі 200 квадратных кіламетраў тэрыторыі. 25 лістапада яны захапіліі тры ўзгоркі (у тым ліку пагорак Таль аль-Якдаш) у гарах Латакіі, прасунуліся вакол Гмама і ўзялі вёскі Дэйр Хана, Аль-Дугмішлія і Бейт Ааш.

Паміж 18 і 23 лістапада ўрадавыя войскі ўсталявалі кантроль над 10 пагоркамі (у тым ліку шэсць у раёне Джэб аль-Ахмар), тры вёскі і горы Аль-Захі.

24 лістапада баевікі адваявалі горы Аль-Захі і Таль аль-Ет’ра, у той час як урадавыя сілы вызвалілі вёску і пагорак Гара-Шэйха Махамеда. На наступны дзень ўрадавыя войскі прасунуліся ў абласцях гор Аль-Захі і Атэера.

### Знішчэнне расійскага Су-24 у Сірыі

Асноўны артыкул: **Знішчэнне расійскага Су-24 у Сірыі**
24 лістапада турэцкія F-16 збілі расійскі Су-24 недалёка ад сірыйска-турэцкай мяжы. Адзін расійскі пілот быў забіты, а другі расійскі марпех загінуў у выратавальнай аперацыі. Таксама быў знішчаны расійскі верталёт. Экіпаж застаўся цэлым. У той жа дзень, другі пілот быў дастаўлены на ваенны аэрадром Хмеймім пасля таго, як быў выратаваны спецназам.

Пасля знішчэння расійскага бамбардзіроўшчыка, горы Гара Туркман падвергнулі інтэнсіўнай бамбардзіроўцы.

27 лістапада байцы Фронту ан-Нусры і Ісламскага руху Усходняга Туркестана вялі цяжкія баі супраць САА і сіл Хезбалы вакол гор Гара Туркман. У выніку артылерыйскіх удараў урадавай арміі і авіяўдараў расійскіх ПКС, былі забіты 15 баевікоў разам з палявым камандзірам. У той жа дзень сірыйская армія вызваліла яшчэ два ўзгоркі і гару Гара Аль-Нуба.

### Працяг наступлення

1 снежня ўрадавыя войскі захапілі тры вёскі і горы Гара-Кашкар.

Паміж 3 і 15 снежня ўрадавыя войскі вызвалілі да 20 вёсак і пагоркаў. Два палявыя камандзіры баевікоў былі забіты ў выніку авіяўдараў ПКС РФ.

16 снежня ўрадавыя войскі ўзялі стратэгічныя горы Аль-Нуба (Гара Аль-Нубы) у паўночнай сельскай мясцовасці Латакіі. У той жа дзень яны таксама захапілі дзве вяршыні гор, якія размешчаны на мяжы правінцыі Ідліб.

Паміж 17 і 20 снежня ўрадавыя войскі вызвалілі яшчэ 10 вёсак уздоўж турэцкай мяжы.

23 і 24 снежня пры падтрымцы расійскіх ПКС САА вызваліла горы Гара Аль-Нуба і Гара-аль-Саед.

У перыяд з 25 снежня па 10 студзеня 2016 года ўрадавыя войскі вызвалілі больш за два дзясяткі вёсак і пагоркаў.

### Вызваленне Сальмы і Рабіі

Раніцай 12 студзеня ўрадавыя войскі ўзялі пад поўны кантроль стратэгічнае сяло Тартыя, размешчанае на ўсход ад апірышча баевікоў Сальма. У той жа дзень вайскоўцы Сірыі цалкам вызвалілі гэты горад.

На наступны дзень вайскоўцы пашырылі свой кантроль, вызваліўшы вёскі Мроўнія і Мардж Кхаўха. Да 15 студзеня яны ўзялі пад свой кантроль яшчэ шэсць вёсак, абарона баевікоў развалілася.

16 студзеня ўрадавыя войскі вызвалілі некалькі пагоркаў з выглядам на Аль-Сараф, а таксама яшчэ шэсць вёсак.

На наступны дзень армія Сірыі вызваліла дзве горныя вяршыні паблізу стратэгічнага горада Рабія і шэсць вёсак.

20 студзеня ўрадавыя поспехі працягваліся з захопам яшчэ дзвюх вёсак.

21 студзеня пачалося новае наступленне арміі, і да 24 студзеня вайскоўцы вызвалілі яшчэ 20 вёсак у наваколлі Рабіі. Сам горад быў вызвалены ў той жа дзень.

У цэлым, паміж 12 і 25 студзеня, расійская і сірыйская авіяцыі правялі больш 522 рэйдаў, у той час як урадавыя наземныя сілы вырабілі запуск больш за 3000 рэактыўных снарадаў і ракет, якія прывялі да вызвалення яшчэ 36 гарадоў і вёсак.

### Вызваленне Кінсібы

Паміж 27 і 31 студзеня ўрадавыя войскі вызвалілі сем вёсак, пагорак Рувейсат Аль-Німру і горы Джабаль аль-Мулка.

1 лютага баевікі захапілі сяло Навара, недалёка ад турэцкай мяжы. У той жа час, на ўсход ад Гара-Туркман (Туркменскія горы), урадавыя сілы працягвалі прасоўвацца на поўнач у бок апірышча паўстанцаў Кінсібы.

3 лютага расійскі ваенны саветнік быў забіты ў выніку мінамётнага абстрэлу баевікамі Сальмы.

Паміж 6 і 7 лютага ўрадавыя войскі ўзялі сяло Аліі і пагорак каля вёскі. 8 лютага САА вызваліла чатыры вёскі, у тым ліку дзве ў раёне Кінсібы.

9 лютага саудаўскі палявы камандзір баевікоў ан-Нусры, камандуючы фронтам курдскіх гор, Абдэль-Азіз аль-Дзібайхі (псеўданім «Абу Хамза») быў забіты байцамі Рэспубліканскай гвардыі 103-й брыгады. 16 байцоў ан-Нусры былі забіты ў выніку авіяўдараў расійскіх ПКС.

14 лютага армія вызваліла тры вёскі, а на наступны дзень яшчэ сем вёсак, якія знаходзяцца блізу Кінсібы. З вызваленнем дзвюх вёсак на 16 лютага, вайскоўцы Сірыі дасягнулі горада і пачалі штурм. Вызваленне населенага пункта пачалося 17 лютага. Ужо на наступную раніцу баі скончыліся перамогай урада.

### Заключныя аперацыі

Паміж 20 й 23 лютага Узброеныя сілы Сірыі працягнулі свой поспех, вызваліўшы восем вёсак і пагорак на поўнач ад Кінсібы. 26 лютага ўрадавыя войскі ўзялі пад свой кантроль Айн Аль-Байда. На наступны дзень вызвалілі сяло Сараф і пагорак Таль Наварат.

Зноскі
------

1. 1 2  *Leith Fadel*. Syrian Army captures Beit Fares village in northern Latakia **(нявызн.)**(недаступная спасылка). *Al-Masdar News* (30 снежня 2015). Архівавана з першакрыніцы 1 лютага 2016. Праверана 3 January 2016.
2. ↑  Russian military officer 'killed by Islamic State shelling in Syria' **(нявызн.)**. *Mail Online* (3 лютага 2016). Праверана 15 February 2016.

| ⛭Вайна ў Сірыі |
| --- |
| Асноўныя ўдзельнікі | 
* Сірыя Урад Сірыі
* Сірыйская апазіцыя
* Курдскія сілы
* Ісламская дзяржава
* Групоўка расійскіх войск
* Расія ПВК «Вагнер»
* Заходняя кааліцыя на чале з ЗША

 |
| Баявыя дзеянні | 
* Пратэстныя акцыі
* Паўстанне ў Дэр’а (2011)
* Аблога Хомса (2011—2014)
* Аблога Тэль-Калаха (2011)
* Аблога Эр-Растана і Тэль-Бісы (2011)
* Ваенная аперацыя ў Джыср-эш-Шугуры (2011)
* Аблога Латакіі (2011)
* Бітва за Дамаск (2012—2018)
* Бітва за Алепа (2012—2016)
* Першая бітва за Ідліб
* Баі за Тафтаназ (2012)
* Бітва за Дэйр-эз-Зор (2012—2017)
* Баі за Эр-Раку (2013)
* Першая бітва за Кабані (2014—2015)
* Другая бітва за Кабані (2015)
* Бітва за Ідліб (2015)
* Бітва за Пальміру (2015)
* Наступленне ў паўночна-заходняй Сірыі (2015)
* Наступленне ў Латакіі (2015—2016)
* Бітва за Шэйх-Міскін (2015—2016)
* Наступленне на Ханасер (2016)
* Бітва за Эль-Кар’ятэйн (2016)
* Бітва за Пальміру (сакавік 2016)
* Канфлікт ва Усходняй Гуце (2016)
* Наступленне ад Ітрыі ў бок Ракі (2016)
* Баі за Эль-Хасаку (2016)
* Бітва за Пальміру (снежань 2016)
* Баі за Эс-Сухнэ (2017)
* Бітва за Эр-Раку (2017)
* Бой пад Хашамам (2018)
* Наступленне на паўночным захадзе Сірыі (2020)
* Атака пад Эс-Сухнэ (2023)
* Атака на Ваенную акадэмію Хомса (2023)
* Збіццё дрона ў Тэль-Бейдары (2023)
* Авіяўдар па консульстве Ірана ў Дамаску (2024)

Замежныя кампаніі
Інтэрвенцыя ЗША і іх саюзнікаў у Сірыі
Ваенная аперацыя Расіі ў Сірыі
Аперацыя «Шчыт Еўфрата»
Бамбардзіроўка авіябазы Эш-Шайрат
Аперацыя «Аліўкавая галіна»
Ракетны ўдар па Сірыі ў красавіку 2018 года
Аперацыя «Крыніца міру»
Аперацыя «Вясновы шчыт»
Аперацыя «Кіпцюр-Меч»
Працягваецца зараз
Баі за Ідліб (з 2012)
 |
| Праблематыка | 
* Бежанцы
* Ваенныя злачынствы
* Выкарыстанне хімічнай зброі
* Удзел замежных краін

 |
| Звязаныя канфлікты | 
* Канфлікт у Ліване (2011—2017)
* Грамадзянская вайна ў Іраку
* Канфлікт у Сірыйскім Курдыстане

 |